ljavilu

izuazua a ljavilu(毛束草) i navalj tua chuku, 印度 kata i navalj tua vecekadan a gadugaduan na taiwan a maruqulu, paljaljavakan kata quvulj nua gaduan, sa masanliawliaw a sikudakudan na paiwan tua ljavilu itua i kakudan.

masa maqati a kemakan tua ledjeledje a asav na ljavilu sa madjulu tua talem uta, sa uri semanpazangal a paiwan taicu a marekatalem sa temaletalem ta ljavilu i kacasavan niamadju.

sa uri cempis a sikataqaljan ta asav na ljavilu tua cemavu ta vaqu, paday kata vutjulj nu semancaviljanga, qaw aicu a cinavu kata qavay, uri maqati a sipagawgaw na paiwan; sa maqati a cempis ta ledjeledje a asav uta tua sansiaven.

aza cinuvuqan nua ljavilu izua tua calisilisi i cemecemel, i pukasivan i kadjalanan katua i kazatjan. aza ljavilu cemavilj saka masan kasikasiv, a kinaqaca izua tu drusa tu tjelu a kinaladruqan na pakeciyuan, milazek sa kuveleng a kinakasavan, dradrikidrikitjan a sudip. suragi a asav, maqati a cemavilj a tjakiyayain.

pizua tua sikudan nua kacalisian, macekau a ljavilu tu qadavanga, nakuya neka nakuya a senekac uta tu namasan zailiu tua san kakanen, itua kadjunangan i qinaljan, itua quma a talem sakamaya. tjalja tjenglayan a tjasikataqaljan a kiyaya tuazua qacaqaca saka melava a ludjeludje a asav, sicavu sanpizuanan ta lami, maljian tua sinanpazangal aravac nua tja sikudan tua pupalisian a talem katua tjapiniqadaqadavan a ljaceng. 

azua tjakineljang a tjalaladengan a nu sepaiwanzuku a “cinavu”. mavan a ljavilu a sicavu tua kakanen, saka ngat a sinan casacasavan, nu makakesanga semuviaq tua ngat, saka azua ljavilu sipaseljang a keman tua kakanen i taladj, maljian tua sanguaq aravac.

a nu seRukaizuku a “qavai”, sePuyumazuku a “qavai”, nu seAmiszuku a “qavai”, maretimaljimalji a sanguaqan a sicavuan katua sikesan, maljian tua qemaziman aravac a kinsan.

puiyubung aravac a ljavilu, izua masanlialiav a nanguaqan, pusadj tua tjavicuka a papilaluag, aza sinicavu tua vaqu tua qinemu, pusaladj a semananguaq tua tjakinanan, papesarenguaqen azua sarekuyakuya a tjatjialj, mapacun a ngata tu caquan nua tjasevalitan a kacalisian. aza ramaljemaljeng i qinaljan sinan pausinmu a ljavilu a semeljudj, sicavu tua kakanen a semaqetj a makapidalj tu qadav sakamaya.